b'\n_START_ARTICLE_\nUnd\xc3\xa9nplanen\n_START_PARAGRAPH_\nUnd\xc3\xa9nplanen er en FN-resolusjon som inneb\xc3\xa6rer at stater som ikke selv har atomv\xc3\xa5pen forplikter seg til selv \xc3\xa5 ikke lage eller lagre slike p\xc3\xa5 sitt territorium. Planen fikk sitt navn etter den svenske utenriksministeren \xc3\x96sten Und\xc3\xa9n._NEWLINE_I 1958 hadde Sovjetunionen, USA og Storbritannia blitt enige om en stans i pr\xc3\xb8vesprengninger med atomv\xc3\xa5pen, men sommeren 1961 gjenopptok Sovjetunionen sine pr\xc3\xb8vesprengninger. Und\xc3\xa9n la frem sitt forslag for FNs hovedforsamling den 26. oktober 1961. Forslaget innebar at stater uten kjernev\xc3\xa5pen gjennom avtalen skulle forplikte seg til \xc3\xa5 ikke produsere eller lagre slike v\xc3\xa5pen. Dette ans\xc3\xa5 Und\xc3\xa9n  ville sette en stopp for spredningen av atomv\xc3\xa5pen og legge et press p\xc3\xa5 atommaktene for \xc3\xa5 slutte med sine pr\xc3\xb8vesprengninger._NEWLINE_FN:s resolusjon 1664 ble vedtatt av generalforsamlingen den 4. desember 1961 med 58 stemmer for (Skandinavia, \xc3\x98st-Europa og tredje verden), 10 stemmer mot (NATO-land) samt 23 blanke stemmer (Latin-Amerika samt forhenv\xc3\xa6rende franske kolonier i Afrika).'